Sagen kort

Sådan brød Støjberg loven

Efter politisk diskussion om ’barnebrude’ giver udlændingeminister Inger Støjberg (V) 10. februar 2016 en instruks om at tvangsadskille alle asylpar under 18 år. Det gælder også, selv om parrene har børn.

Den 19. februar 2016 bliver Justitsministeriet spurgt til råds af Udlændingeministeriet og bekræfter, at det kræver en konkret og individuel vurdering, før unge par kan skilles ad.

Over for Folketinget fastholder Inger Støjberg 9. marts 2016, at »ingen mindreårige asylansøgere under 18 år fremadrettet kan indkvarteres sammen med deres ægtefælle eller samlever«.

Den 14. marts 2016 modtager Folketingets Ombudsmand en klage fra et adskilt syrisk asylpar, hvor kvinden er 17 år og gravid. Ombudsmanden går ind i sagen.

Udlændingestyrelsen udsender 1. juli 2016 nye retningslinjer med en konkret og individuel vurdering af sagerne. Tidligere adskilte asylpar bliver indkvarteret sammen igen.

Ombudsmanden udsender 23. marts 2017 sin endelige redegørelse og konkluderer, at Inger Støjbergs instruks var ulovlig og sagen »særdeles kritisabel«.

Vis mere